《同余慈柏徐秋雪汤点山游韬光》
清代·奚冈

老衲石林迹，诗禅直到今。乱泉双涧落，修竹四山阴。

出世消尘劫，频过长道心。同侪多胜概，吾独怅幽襟。

作者简介：（1746—1803）浙江钱塘人，字纯章，号铁生，别号有蒙道士、蒙泉外史、蝶野子、鹤渚生、散木居士。不应科举，寄情诗画。山水花石，逸韵超隽。曾游日本，名噪海外。乾隆时，征孝廉方正，辞不就。有《冬花庵烬余稿》。